### 7.     Beslutning om vedtagelse af Plejeplan for Gisseløre og Christopher Overgaard

**Åbent**

Sagsnr.: 326-2011-25057       J.nr.: 01.05.11           Dokumentnr.:
326-2018-287798

**Sagstype**

Beslutning.

**Resume og sagens baggrund**

Fredningskendelsen for Gisseløre beskriver, at Kalundborg Kommune
skal udarbejde en plejeplan for Gisseløre. Teknik og Miljøudvalget drøftede
sagen d. 2. oktober og besluttede at Danmarks Naturfredningsforening (DN) og
Dyrenes Beskyttelse skulle høres. Dansk Ornitologisk Forening (DOF) henvendte
sig efterfølgende om samme, og denne forening indgår derfor også som
høringspart i den konkrete sag.

**Indstillinger**

Chefen for Plan, Byg og Miljø indstiller, at den præciserede
plejeplan vedtages.

**Behandling**

Teknik- og Miljøudvalget.

**Sagsfremstilling**

Danmarks Naturfredningsforening rejste i år 2000 en
fredningssag for Gisseløre og Christopher Overgaard, og fredningsnævnet afgjorde i 2003 at
området skulle fredes.

Hensigten med fredningen (fredningsformålet) var bl.a. at
bevare de natur- og kulturhistoriske værdier og de geologiske interesser, at
sikre offentlighedens adgang og at sætte rammer for den rekreative udnyttelse
af området, herunder også lystbådehavnen.

Formålsparagraffen beskriver, at der kan gennemføres
naturpleje og naturgenopretning, og det fremgår af fredningskendelsen, at
Kalundborg Kommune skal udarbejde en plejeplan for det fredede område. Kommunen
har således pligt til, i det konkrete tilfælde, at udarbejde plejeplanen, der
sikrer formålet med fredningen.

Plejeplanen for Gisseløre tager afsæt i Fredningsnævnets
kendelse fra 2003 og skal understøtte fredningens bestemmelse om at bevare
strandengsarealerne som naturarealer og samtidig sikre områdets rekreative
værdier og tilgængelighed for publikum. Plejeplanen er vedlagt som bilag 1.

Området inddeles i plejeplanen i 3 delområder med
forskellige plejebehov og plejeindsatser, se bilag 2.

Høringssvar fra den indledende høring af interessenter i
september fremgår af bilag 3, høringssvar fra den seneste høring fremgår af
bilag 4. I den supplerende høring er der kommet svar fra DOF og DN. DOF kan
tilslutte sig adgangsbegrænsningen til fugleområdet og har ellers ingen
bemærkninger. DN har fremsat en række kommentarer, der ikke ændrer ved
plejeplanens principper, men giver anledning til mindre justeringer af enkelte
tekstafsnit.

På baggrund af høringernes forløb vil administrationen
fremover sikre, at høringer i forbindelse med plejeplaner fremover også
omfatter de relevante grønne foreninger. Normalt er foreningerne høringsparter
i fredningssagen og høring af plejeplaner har været fokuseret på grundejere og
brugere af området, men særligt DN har udtrykt ønske om også at blive hørt.

Når kommunen udarbejder et forslag til en plejeplan, er der
indledende drøftelser med de relevante grundejere og brugere af et område.
Administrationen vil endvidere fremover lade udvalget drøfte indhold og
principper i en plejeplan før den egentlige udarbejdelse påbegyndes.

**Økonomiske konsekvenser**

Der er ingen økonomiske konsekvenser, da indsatsen
prioriteres indenfor de afsatte midler til naturpleje.

**Bilag**

|  |  |
| --- | --- |
| Bilag 1 Plejeplan for Gisseløre og Christopher Overgaard med korrektur | 326-2018-266444 |
| Bilag 2 - Kortbilag | 326-2018-235864 |
| Bilag 3 - Hvidbog for indlæg efter høring af plejeplan hos interessenter på [adresse] 326-2018-230299 |
| Bilag 4 - Behandling af høringssvar efter høring blandt foreninger | 326-2018-268941 |